Pastato priežiūros paslaugų teikimo skelbiamos apklausos sąlygų 2 priedas

TECHNINĖ SPECIFIKACIJA

Pastato Petro Vileišio g. 20A priežiūros paslaugų kiekiai, savybės ir teikimo sąlygos nustatytos šioje techninėje specifikacijoje. 

	Statinio pavadinimas ir apibūdinimas

	

	

	1. Specialios paskirties pastatas
Adresas: Petro Vileišio g. 20A, LT-10302 Vilnius; unikalus Nr. 4400-1645-1675, panaudos teise valdomas plotas 2297,09 –m2, statybos metai – 2011 m., aukštų skaičius – 5, konstrukcijos tipas – blokeliai, šildymas – centrinis šildymas iš centralizuotų sistemų, vandentiekis – komunalinis, komunalinis nuotekų šalinimas.



1. Statinių techninės priežiūros paslaugos 
1.1. Skiriamas atsakingas specialistas pastatų techninei priežiūrai – nuolat.
1.2. Statinių techninė priežiūra turi būti vykdoma ir skiriamo specialisto kvalifikacija turi atitikti Statybos techninį reglamentą STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“.
1.3. Statinių techninis prižiūrėtojas (toliau – techninis prižiūrėtojas), atlikdamas statinių techninę priežiūrą, vykdo organizacines ir technines priemones statinių techninei būklei palaikyti, kad būtų užtikrinti statinių esminiai reikalavimai per ekonomiškai pagrįstą statinio naudojimo trukmę.
1.4. Nuolatiniai statinių būklės stebėjimai atliekami ne rečiau kaip kartą per mėnesį. 
1.5. Nuolatiniai statinių būklės stebėjimai atliekami dažniau kaip kartą per mėnesį, kai:
1.5.1. pastebėti statinių (jo konstrukcijų, inžinerinių sistemų) būklės defektai ar neleistinos deformacijos;
1.5.2. vykdomi statinių dalies rekonstravimo ar kapitalinio remonto darbai;
1.5.3. statinių sklype ar besiribojančiuose sklypuose vykdomi naujo statinio statybos arba esamo statinio rekonstravimo darbai;
1.6. Nuolatinių stebėjimų metu vizualiai tikrinamos statinių pagrindinės konstrukcijos, fiksuojami pastebėti defektai, avarijų pavojai ir numatomos priemonės jiems pašalinti, vizualiai tikrinama gaisrinės saugos įrenginių ir priemonių būklė, patalpų ir aplinkos sanitarinė būklė.
1.7. Statinių periodines ir specializuotas apžiūras sudaro:
1.7.1. kasmetinės statinių, atskirų jo konstrukcijų ir inžinerinės įrangos apžiūros atliekamos du kartus per metus (pasibaigus žiemos sezonui (atsižvelgiant į statinio naudojimo ypatumus) ir prieš prasidedant žiemos sezonui);
1.7.2. neeilinės apžiūros, kurios atliekamos po stichinių nelaimių (gaisrų, liūčių, uraganų ir pan.) statinių ar atskirų jų konstrukcijų griūties ir kitų reiškinių, sukėlusių pavojingas konstrukcijų deformacijas, taip pat keičiantis techniniam prižiūrėtojui;
1.8. Kasmetinių apžiūrų metu detaliai apžiūrimos ir tikrinamos pagrindinės statinių konstrukcijos, inžinerinė įranga, nustatomas esamų statinių tyrimų poreikis, pastatų defektai ir remonto darbų poreikis, įvertinama nuolatinių stebėjimų kokybė.
1.9. Statinių būklės įvertinimai nuolatinių stebėjimų ir apžiūrų metu aprašomi ir registruojami šiuose dokumentuose:
1.9.1. nuolatinių stebėjimų – įrašais statinių techninės priežiūros žurnaluose, pažymint pastebėtus defektus ar pavojingas deformacijas arba tai, kad jų nerasta, numatomas priemones pastebėtiems defektams pašalinti;
1.9.2. kasmetinių ir neeilinių apžiūrų – atitinkamos apžiūros aktuose ir įrašu statinių techninės priežiūros žurnaluose;
1.10. Statinių būklės įvertinimai aprašomi techninėse ataskaitose ir registruojami įrašu statinių techninės priežiūros žurnaluose.
1.11. Apžiūrų metu atskleidus deformacijų, defektų ar grubių statinio naudojimo ir priežiūros taisyklių pažeidimų, dėl kurių kyla pavojus žmonių gyvybei, sveikatai ar aplinkai arba galimi dideli materialiniai nuostoliai, atsakingas už apžiūrą asmuo privalo nedelsdamas apie tai informuoti statinio savininką. Vėliau apie tai pranešama raštu ir pridedamas apžiūros aktas.

2. Šildymo ir karšto vandens tiekimo sistemų techninė priežiūra ir aptarnavimas
2.1. Skiriamas atsakingas atestuotas specialistas šilumos ūkio priežiūrai – nuolat.
2.2. Kontrolės, matavimo prietaisų, reguliatorių, siurblių, filtrų plombų, uždaromosios ir reguliavimo armatūros funkcionalumo bei būklės kontrolė – nuolat.
2.3. Techninės priežiūros ir aptarnavimo žurnalo pildymas.
2.4. Vamzdynų, sujungimų, izoliacijos būklės, radiatorių, sklendžių, ventilių, priežiūra – kartą per mėnesį, po kiekvieno gedimo ar avarijos likvidavimo – nedelsiant.
2.5. Šildymo sistemos paruošimas šildymo sezonui – kartą per metus.
2.6. Sistemos hidrauliniai bandymai – ruošiantis šildymo sezonui, po šilumos trasų ir sistemos įrenginių remonto darbų ir gedimų.
2.7. Sistemos techninio aptarnavimo darbai– ne rečiau kaip kartą per mėnesį.  Paprastasis remontas atliekamas techninio aptarnavimo metu (jei yra poreikis ir dažniau), už medžiagas ir įrenginius apmokant pagal atskirai iš anksto suderintą sąmatą, pateikiant įsigijimo išlaidas pagrindžiančius dokumentus. 
2.8. Gedimų ir avarijų lokalizavimas 24 val. per parą, apmokant pagal atskirą valandinį įkainį
2.9. Sistemų priežiūrą ir aptarnavimą vykdyti Pastato šildymo ir karšto vandens sistemos priežiūros tvarkos apraše, patvirtintame Lietuvos Respublikos energetikos ministro 2009 m. lapkričio 26 d. įsakymu Nr. 1-229 „Dėl Pastato šildymo ir karšto vandens sistemos priežiūros tvarkos aprašo patvirtinimo“, nustatyta apimtimi ir periodiškumu.

 3. Elektros tiekimo ir gamybos vidaus ir išorės tinklų priežiūra ir techninis aptarnavimas
3.1. Skiriamas atsakingas kvalifikuotas atestuotas specialistas elektros ūkio priežiūrai – nuolat.
3.2. Elektros energijos tiekimo sistemų techninė priežiūra – kartą per mėnesį, žurnalo pildymas.
3.3. Vidaus apšvietimo, vidaus instaliacijos sistemų, šviestuvų, rozečių, jungiklių, paskirstymo dėžučių ir paskirstymo skydelių profilaktikos darbai – kartą per mėnesį. 
3.4. Paprastasis remontas atliekamas techninio aptarnavimo metu (jei yra poreikis ir dažniau), už medžiagas ir įrenginius apmokant pagal atskirai iš anksto suderintą sąmatą, pateikiant įsigijimo išlaidas pagrindžiančius dokumentus. 
3.5. Apskaitos prietaisų vizualinė apžiūra (be metrologinės patikros) – kartą per mėnesį.
3.6. Informavimas apie prievolę atlikti elektrofizinius matavimus.
3.7. Elektrofizikinių matavimų atlikimas (izoliacijos varžų tikrinimas-matavimas, įžeminimo sistemos ir žaibolaidžių patikra ir kt.) – pagal teisės aktų reikalavimus. 
3.8. Perkančiosios organizacijos atstovavimas elektros energijos tiekėjo įmonėje ir Valstybinėje energetikos inspekcijoje prie Lietuvos Respublikos energetikos ministerijos – pagal poreikį.
3.9. Gedimų ir avarijų lokalizavimas 24 val. per parą, apmokant pagal atskirą valandinį įkainį.

 4. Vandentiekio ir nuotekų sistemų techninė priežiūra ir administravimas
4.1. Buitinių nuotekų sistemų, tame tarpe šulinių pagal atsakomybės ribų aktus priežiūra ir aptarnavimas – kartą per mėnesį.  
4.2. Automobilių parkingo nuotekų sistemų priežiūra ir aptarnavimas – dukart metuose.
4.3. Lietaus nuotekų sistemų priežiūra ir aptarnavimas – kartą per mėnesį.
4.4. Uždaromosios armatūros, vamzdynų ir jų sujungimo būklės tikrinimas ir profilaktikos darbai – kartą per mėnesį, paprastojo remonto darbai – pagal poreikį, už medžiagas apmokant pagal atskirai suderintą sąmatą, pateikiant įsigijimo išlaidas pagrindžiančius dokumentus.
4.5. Santechninių prietaisų priežiūra, būklės tikrinimas ir profilaktikos darbai – kartą per mėnesį, paprastojo remonto darbai – pagal poreikį, už medžiagas apmokant pagal atskirai suderintą sąmatą, pateikiant įsigijimo išlaidas pagrindžiančius dokumentus.
4.6. Sistemų techninio aptarnavimo darbai ir paprastojo remonto darbai – pagal poreikį, už medžiagas ir naudotą specializuotą techniką apmokant pagal atskirai suderintą sąmatą, pateikiant įsigijimo išlaidas pagrindžiančius dokumentus.
4.7. Gedimų ir avarijų lokalizavimas 24 val. per parą, apmokant pagal atkirą valandinį įkainį.
4.8. Techninės priežiūros ir administravimo žurnalo pildymas.
	
5. Priešgaisrinės sistemos techninė priežiūra ir aptarnavimas
5.1. Pastato priešgaisrinės įrangos techninė priežiūra ir aptarnavimas (įskaitant gaisrinių čiaupų patikrą (10 vnt), gaisrinių žarnų perkantavimą, hidraulinį bandymą) – vadovaujantis Bendrosiomis gaisrinės saugos taisyklėmis ir Gaisrinės saugos inžinerinių sistemų priežiūros rekomendacijomis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. rugpjūčio 23 d. įsakymu Nr. 1-25, nustatyta apimtimi ir periodiškumu.
5.2. Esamų gesintuvų patikra kartą metuose – vadovaujantis Gesintuvų techninės priežiūros taisyklių, patvirtintų Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. gruodžio 20 d. įsakymu Nr. 1-360, nustatyta apimtimi ir periodiškumu.

6. Langų, vitrinų ir durų priežiūra ir remontas
6.1. Langų (plastiko ir aliuminio) vyrių, rankenų, langų apkaustų, tarpinių reguliavimas – kartą metuose. Langų ir vitrinų apžiūra – kartą per mėnesį. Nenumatytų gedimų šalinimas pagal poreikį apmokant už darbą pagal valandinį tarifą, o už medžiagas apmokant pagal atskirai suderintą sąmatą, pateikiant įsigijimo išlaidas pagrindžiančius dokumentus.
6.2. Durų, rankenų, spynų, durų pritraukėjų priežiūra, reguliavimas – kartą per mėnesį, gedimų šalinimas – pagal poreikį (ne dažniau kaip kartą per mėnesį, galima atlikti kartu su priežiūra ir reguliavimu), už medžiagas apmokant pagal atskirai suderintą sąmatą, pateikiant įsigijimo išlaidas pagrindžiančius dokumentus. 
6.3. Priežiūros žurnalo pildymas.

7. Oro kondicionierių techninė priežiūra, remontas ir aptarnavimas
7.1. Oro kondicionierių techninė priežiūra, smulkus remontas ir aptarnavimas - du kartus per metus, įskaitant Kondicionierių Hitachi ir AlpicAir filtrų plovimą.
7.2. Oro filtrų keitimas Emerson Network Power kondicionieriams 1 kartą per metus, už medžiagas apmokant pagal pateiktą įsigijimo išlaidas pagrindžiantį dokumentą. 
7.3. Išorinių oro kondicionierių agregatų veikimo patikrinimas - du kartus per metus.
7.4. Oro kondicionierių sistemos sandarumo patikrinimas - du kartus per metus.
7.5. Techninės priežiūros ir aptarnavimo žurnalo pildymas.
7.6. Turimi oro kondicionieriai: Hitachi (šaldymo galingumas apie 2,5 kW) – 1 vnt, AlpicAir (šaldymo galingumas apie 5 kW) – 1 vnt, Emerson Network Power (šaldymo galingumas apie 14,6 kW) – 3 vnt. Kiekvienam kondicionieriui 1 vidinis blokas, 1 išorinis. 3 Emerson Network Power vidiniai blokai yra 3 metrų aukštyje, 2 Emerson Network Power išoriniai blokai yra 4 metrų aukštyje. 
8. Pastato inžinerinių sistemų automatinio valdymo kompiuterinės programos EXO (toliau – Programa) reglamentiniai darbai
8.1. Prie Programos įrangos prijungtų inžinerinių sistemų darbo rėžimo stebėjimas – kartą per mėnesį.
8.2. Inžinerinių sistemų (vėdinimo, šildymo, kondicionavimo ir t.t.) automatinio valdymo komponentų padėties, indikacijos ir parodymų suderinamumo su pastato valdymo sistemos Programa patikrinimas (100% kiekvieno įrenginio omponentų) – kartą per mėnesį.
8.3. Pranešimų apie gedimus ar sutrikimus patikrinimas – kartą per mėnesį 

9. Pastato vėdinimo ir kondicionavimo sistemos priežiūra, remontas ir aptarnavimas
9.1. Pastato vėdinimo ir kondicionavimo sistemos (toliau – sistema) techninė priežiūra, remontas ir aptarnavimas du kartus per metus. Vėdinimo sistemos markė: Verso-R-60-M-7.5/4-HW-C. 
9.2. Oro filtrų keitimas vieną kartą per metus, už medžiagas apmokant pagal pateiktą įsigijimo išlaidas pagrindžiantį dokumentą. Keičiant oro filtrus atliekami ir šie darbai: Rekuperatoriaus sausas/šlapias valymas, Vėdinimo kameros vidaus sausas siurbimas, Ventiliatoriaus sparnuotės ir korpuso valymas. 
9.3. Sistemos išorinė apžiūra (patikrinama sistemos būklė, nesandarumai, mechaniniai pažeidimai – kartą per mėnesį. 
9.4. Automatikos apžiūra (patikrinama kontrolės matavimo prietaisų būklė, reguliavimo įtaisų nustatymo atitikimas užduotiems poreikiams, siurblių, ventiliatorių, pavarų darbas – kartą per mėnesį. 
9.5. Šildymo reguliavimo mazgo apžiūra (sezono metu) – kartą per mėnesį. 
9.6. Šaldymo reguliavimo mazgo apžiūra (sezono metu) – kartą per mėnesį.
9.7. Vėdinimo įrenginio oro sklendžių patikrinimas – kartą per ketvirtį.
9.8. Ventiliatorių dirželių įtempimo patikrinimas – du kartus per metus. 
9.9. Variklio tvirtinimo patikrinimas, paveržimas – du kartus per metus
9.10. Rekuperatoriaus pavaros patikrinimas – du kartus per metus
9.11. Aprišimo mazgo šilumos/šalčio kaloriferių purvarinkių valymas – kartą per metus
9.12. Šildymo radiatorių (kaloriferių) valymas (užsiteršus ) – kartą per metus
9.13. Kondensato nuvedimo vamzdyno valymas (užsiteršus ) – kartą per metus.
9.14. Priešgaisrinių sklendžių padėties patikrinimas – kartą per metus
9.15. Ventiliatoriaus guolių tepimas – pagal gamintojo aptarnavimo instrukcijas.
9.16. Rekuperatoriaus guolio tepimas – pagal gamintojo aptarnavimo instrukcijas.

10. Automatinės gaisro aptikimo sistemos priežiūra, remontas ir aptarnavimas
10.1. Gaisro signalizacijos techninė priežiūra ir aptarnavimas (patikrinama būklė, mechaniniai pažeidimai) – kartą per mėnesį, atsižvelgiant į Gaisrinės saugos inžinerinių sistemų priežiūros rekomendacijas, patvirtintas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. rugpjūčio 23 d. įsakymo Nr. 1-251, nustatytus reikalavimus. 
10.2. Centralės testavimas – kartą per mėnesį.
10.3. Techninės priežiūros ir aptarnavimo žurnalo pildymas 
10.4.  Testinis patikrinimas: Dūmų/temperatūrinių daviklių išvalymas ir suveikimo tikrinimas (patikrinama 100% kiekvieno spindulio daviklių ), sirenų suveikimo tikrinimas – kartą per metus. 
10.5. Kompleksinis signalizacijos bandymas apimant išorinius įrenginius (stoglangių atsidarymas, įtampos atsijungimas, liftų sustojimas) – kartą per metus.
10.6. Akumuliatoriaus talpos patikrinimas atjungus įtampą – kartą per metus. Jei nustatomas akumuliatoriaus gedimas jis keičiamas, už medžiagas apmokant pagal suderintą sąmatą, pateikiant įsigijimo išlaidas pagrindžiančius dokumentus. 
10.7. Fiksuotų gedimų šalinimas – kartą per mėnesį, už medžiagas apmokant pagal atskirai suderintą sąmatą, pateikiant įsigijimo išlaidas pagrindžiančius dokumentus.

11. Vėsinimo sistemos techninė priežiūra, remontas ir aptarnavimas
7.1. Vėsinimo sistemos techninė priežiūra, remontas ir aptarnavimas - 3 kartus per metus: prieš sezoną, sezono metu ir po sezono. Patikrinti išorinį vėsinimo sistemos agregato veikimą. Patikrinti vėsinimo sistemos sandarumą. 
7.2. Oro filtrų valymas (jei reikia tai ir keitimas) 1 kartą per metus, už medžiagas apmokant pagal pateiktą įsigijimo išlaidas pagrindžiantį dokumentą. 
7.3. Vėsinimo sistemos agregatų remontas – pagal poreikį, už medžiagas apmokant pagal suderintą sąmatą, pateikiant įsigijimo išlaidas pagrindžiančius dokumentus.  
7.6. Techninės priežiūros ir aptarnavimo žurnalo pildymas.
7.7. Turima vėsinimo sistema Clint modelis CHA/K 786-PSI/PS/CT. (Po remonto šalčio mašinos modelis gali keistis (gali būti pakeista patišalčio mašina kitu modeliu). Apie šalčio mašinos pasikeitimą sutartie svykdymo metu paslaugų teikėjas bus informuota satskiru raštu.) Pastato viduje Yra 29 vidiniai blokai (fancoil) McQuay. Iš vidinių blokų 8 yra 7 metrų aukštyje. Už priėjimą prie jų užtikrinančių  įrenginių nuomą bus apmokama pagal suderintą sąmatą, pateikiant naudojimo išlaidas pagrindžiančius dokumentus.

12. Dūmų šalinimo sistemos įrangos techninė priežiūra, remontas ir aptarnavimas
12.1. Išorinė valdymo spintų ir kabelių apžiūra – kartą per mėnesį.
12.2. Valdymo spintų šviesos ir garso indikatorių veikimo patikrinimas – kartą per mėnesį
12.3. Dūmų paėmimo/išmetimo angų patikrinimas (ar neužterštos, ar neužkimštos, ar neužstatytos ir pan.) – kartą per mėnesį.
12.4. Priešdūminės sistemos išorinė apžiūra: patikrinama ar yra uždaryti stoglangiai, patikrinama ar nėra pažeistos stoglangių pavaros, patikrinami kabeliai ir laidai – kartą per mėnesį.
12.5. Sistemos priešgaisrinių vožtuvų padėties patikrinimas – kartą per mėnesį.
12.6. Dūmų šalinimo sistemos priežiūra vykdoma atsižvelgiant į Gaisrinės saugos inžinerinių sistemų priežiūros rekomendacijas, patvirtintas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. rugpjūčio 23 d. įsakymo Nr. 1-251, nustatytus reikalavimus.
12.7. Techninės priežiūros ir aptarnavimo žurnalo pildymas.

13. Kiti reikalavimai
13.1. Paslaugų teikimui, bendravimui su perkančiąja organizacija paslaugų teikėjas skiria atsakingą asmenį, su kuriuo derinama paslaugų teikimo eiga, sprendžiami einamieji ir paslaugų kokybės klausimai.
13.2. Tiekėjas privalo turėti ir savo sąskaita naudoti reikiamą kiekį smulkių darbui reikalingų įrankių, mechanizmų ir eksploatacinių medžiagų statinių priežiūrai, avarijų likvidavimui bei kitų techninėje specifikacijoje nurodytų paslaugų teikimui. Už darbui atlikti reikalingą naudoti (jos nuomą) specializuotą techniką (hidrodinaminė mašina, hidrodinaminė-vakuuminė mašina, vamzdynų TV diagnostikos įranga, aukštalipių stelažai, keltuvai ir pan.) apmokama pagal iš anksto suderintą sąmatą, pateikiant naudojimo išlaidas pagrindžiančius dokumentus. 
13.3. Atsiradus gedimui paslaugų teikėjas surašo defektinį aktą, kuriame nurodomos gedimo priežastys, gedimo pašalinimo galimybės (nurodoma ar pastato priežiūrą prižiūrinti įmonė pajėgi sutaisyti gedimą), reikalingos medžiagos ir įrenginiai gedimui pašalinti, nurodant kainas. Jei pastatą prižiūrinti įmonė nepajėgi sutaisyti gedimo Bendrasis pagalbos centras samdo specializuotą įmonę. 
13.4. Pateikiamas visą parą veikiantis avarinis numeris, kuriuo galima kreiptis įvykus avarijai.

Pastaba: Bendrasis pagalbos centras nėra šio pastato statytojas ir pastato sitemų statybos (įrengimo) dokumentų neturi. Būsimas pastato priežiūros paslaugos teikėjas turės savo jėgomis susipažinti su įrengtų pastato sistemų funkcionavimu. Prieš teikiant pasiūlymą primygtinia rekomenduojame tai įvertinti ir atkreipti dėmesį. 
